Lav et referat af nedenstående tekst:

Tekst:
Den 5. juli fortalte TV2/NORD om Lykke Dahl Jensen, der ikke kunne få den rette behandling i regionen. Grunden er at hun er fyldt 18 år. Nu oplyser regionens formand, at der til efteråret skulle komme et tilbud til spiseforstyrrede i alle aldre. - Man er i fuld gang i psykiatrien med at rekrutterer personale til denne her funktion, siger regionsformand Ulla Astman(Soc.dem) til TV2/NORD. Region Nordjylland har indtil nu - angiveligt på grund af lægemangel, ikke haft den rette ekspertise på området, når det gælder voksne patienter med spiseforstyrrelser. Da Lykke Dahl Jensen fyldte 18 blev hun i stedet tilbudt et månedligt besøg hos en sygeplejerske og indlæggelse på det almindelige psykiatriske sygehus i Brønderslev. Stærkt kritisabelt lød beskeden fra PS landsforeningen, pårørende til spiseforstyrrede. Men nu er tilbuddet altså på vej, så patienter som Lykke Dahl Jensen, kan hjælpes i Nordjylland. - Der er planer om at ansætte en psykiater med special- indsigt i området og så skal vi have forbedret samarbejdet på tværs af børne og ungesektoren og voksensektoren, så vi kan få tingene til at glide nemmere, siger Ulla Astman. Se TV2/NORD 22.20

Referat:
Et center for spiseforstyrrelser er på vej til Nordjylland.
Det oplyser regionen i dag til TV2/NORD.
Til efteråret får voksne mulighed for behandling internt i regionen.